Spjall:Stjórnarskrá lýðveldisins Íslands

message: Ég er búinn að fara nokkuð vandlega yfir þessa grein og taka svolítið til í henni. Ég er alls ekki höfundur hennar og ekki heldur meðhöfundur að neinu leyti. Mér finnst greinin mjög góð og vil gera það að tillögu minni að hún verði valin grein. Ég legg til að málið verði rætt hér, tilteknir kostir og gallar, greinin löguð ef þurfa þykir eftir hugsanlegum ábendingum manna og síðan verði greinin valin eða ekki. Þetta er sá háttur sem hafður er á í ensku Wikipediu og mér finnst sjálfsagt að við stöndum að slíku vali með svipuðum hætti. Fyrri valdar greinar hafa mér ekki þótt rísa undir þeim kröfum sem til þeirra verður að gera að mínu mati og ég hef ekki orðið þess var að um þær hafi verið fjallað með neinum slíkum hætti.  --Moi 21:47, 4. ágú 2004 (UTC)
Þá legg ég til að tenglarnir í þeim hlutum sem teknir verða og sýndir á forsíðu hafi einhverja grein á þeim. Það myndi ekki líta vel út ef að hellingur af tenglum í valinni grein væru óskrifaðir... - Svavar L 01:41, 5. ágú 2004 (UTC)
Ég leyfi mér að taka til mín hluta af hrósinu frá Moi, mér þætti það gaman ef að greinin verður fyrir valin sem valin grein. Það er samt ávallt hægt að bæta, mig langar til dæmis dálítið til að bæta við um túlkun og gildi stjórnarskrárinnar. Ég er líka sammála Svavar L um það að mikilvægt er að fækka rauðu tenglunum á forsíðunni. --Bjarki Sigursveinsson 00:11, 7. ágú 2004 (UTC)
Eins og glöggir íbúar Wiki-lands munu sjá, hef ég verið að minnka roðann og auka blámann á þessari síðu, Stjórnarskrá lýðveldisins Íslands. Ég er enn við sama heygarðshornið hvað það varðar að mér finnst síðan góð og mæli með því að hún verði valin síða. Ég er sammála þeirri ábendingu að betra sé að þá sé búið að skrifa að minnsta kosti eitthvað af tenglunum og þess vegna er ég að þessu. Ég veit samt ekki hvort það er frekar mitt hlutverk en annarra. En það skiptir ekki máli, ég hef gaman af þessu og þó svo það breyti ekki greininni sem slíkri, þá vinnur það að framgangi tillögu minnar, vona ég.
Kveðja,  --Moi 23:25, 7. ágú 2004 (UTC)
Er ekki alla jafna talað um Stjórnarskrá íslenska lýðveldisins, ekki stjórnarskrá lýðveldisins Ísland, það væri ekki úr vegi að breyta þessu. --Brynjarg 22:27, 28 desember 2006 (UTC)
replies: text: Hún heitir þetta bara, það er nú málið. Það má auðvitað gera redirect frá hinu. --Bjarki 23:50, 28 desember 2006 (UTC)

message: veit eithver hvar Stjórnarskrá lýðveldisins Íslands er eða er það bara eithver bætlingur sem allir eru með? er að pæla hvort það sé mynd af henni.
replies: text: Það er hægt að kaupa hana í litlu broti, A5 stærð, til í flestum bókabúðum. --Stalfur 15:30, 7 júní 2007 (UTC)
replies: text: : ÉG er meira að pæla svona firsta stjórnasráinn svona upprunalegu
thread_title:  veit eithver 

message: Af Silfri Egils, um þær nefndir sem skipaðar hafa verið til að gera breytingar á stjórnarskránni: Fyrsta nefndin var skipuð 1942 og var undir forystu Gísla Sveinssonar. Hún lagði til breytingar sem þóttu nauðsynlegar á stjórnarskrá til að Ísland gæti orðið lýðveldi. Tólf manna endurskoðunarnefnd undir stjórn Sigurðar Eggertz var sett á laggirnar 1945. Hún var lögð niður 1947 þegar nefnd undir forystu Bjarna Benediktssonar tók við að rýna í stjórnarskrána. Sú nefnd lauk ekki störfum og 1972 var enn reynt, þá var Hannibal Valdimarsson formaður nefndarinnar. Og svo var gerð enn ein atrenna 1978 í nefnd þar sem Gunnar Thoroddsen var í forsvari – Gunnar hafði einnig verið í nefndunum 1942 og 1972. Þessi fimmta nefnd átti að vinna að heildarendurskoðun stjórnarskrárinnar, en svo fór að hún var einkum að krukka í kosningakerfið, fyrst undir forystu Gunnars en síðar tók við Matthías Bjarnason. Loks var síðasta nefndin skipuð árið 2005. Jón Kristjánsson var formaður hennar, en aðrir nefndarmenn voru: Bjarni Benediktsson, Birgir Ármannsson, Guðjón A. Kristjánsson, Össur Skarphéðinsson, Jónína Bjartmarz, Kristrún Heimisdóttir og Steingrímur J. Sigfússon. Til aðstoðar var ráðgjafanefnd sem var skipuð Eiríki Tómassyni, Björgu Thorarensen, Kristjáni Andra Stefánssyni og Gunnari Helga Kristinssyni – þeim hinum sama og hefur verið í nöp við stjórnlagaþigið. Set þetta hér svo einhver geti haft þetta til hliðsjónar. --89.160.147.231 29. nóvember 2010 kl. 09:10 (UTC)
thread_title:  Stjórnarskrárnefndirnar sex 

message: Í greininni mætti alveg nefna þjóðfundinn (síðari), þjóðlagaráð og kosninguna um tillögur þess. Thvj (spjall) 26. nóvember 2012 kl. 23:06 (UTC)
replies: text: Þar sem ekki er minnst á yfirstandandi/verðandi breytingar á stjórnarskránni má efast að greinin standist kröfur um gæðagrein. Thvj (spjall) 6. desember 2012 kl. 19:23 (UTC)
replies: text: :Já ég er sammála því. Hún telst ekki gera efni sínu góð skil lengur eftir það sem hefur gerst undanfarið. Reyndar er svo mikið að gerast í stjórnarskrármálunum og verður það fyrirsjáanlega fram yfir næstu kosningar að þessa grein þarf örugglega að uppfæra stöðugt á næstunni. Þannig grein getur eiginlega varla verið gæðagrein. Málin þurfa að róast niður þannig að greinin geti staðið nokkuð stöðug. --Bjarki (spjall) 6. desember 2012 kl. 23:49 (UTC)
replies: text: :: Greinina mætti einnig merkja merkja með borðanum Snið:Líðandi stund Thvj (spjall) 8. desember 2012 kl. 12:09 (UTC)
thread_title: Stjórnlagaþing síðar -ráð